Метро станцияләренә геройлар исемен бирик

	Метро станцияләренә нинди исемнәр куярга дигән тәкъдимнәр күп булды кебек, әмма урыслашып беткән баш миләренә шул «Московская», «Питерская», «Авиастроительная» һәм башка шундый мәгънәсез исемнәрдән башка уй сыешып бетми, ахры. 	 Милли хәрәкәт вәкилләре бик саллы тәкъдимнәр белән чыкканнар иде, ләкин безнең «түрәләр»нең аларны аңлый алырлык дәрәҗәгә үсеп җитүләре бик тә шикле. Милли аң сайлаулар якынлашкач кына керә башлый аларның башларына. Шулай инде бу тормыш дигән нәрсәнең казаны: баю чире кагылса, халык мәнфәгате дигән төшенчә юкка чыга. Аның кануннары шулай икәнен дәлилләргә әллә нинди акыл да, зиһен дә кирәк түгел.   Инде «Авиастроительная» дигән исем бөтенләй диярлек дөреслеккә сыймый, дистә еллар буенча тырышып-тырышып таркаткан хезмәттәшлекне, ай-һай, ;торгызып булырмы икән. Очу турында хыялланып үскән йөзләрчә, меңнәрчә татар баласының хыялын кисеп аттылар. Бу үзе бер фаҗигале күренеш бит, җәмәгать. Катырак әйтсәк, җинаять дип тә әйтергә булыр иде. Метро тукталышларына нинди исемнәр кушарга, дигәндә, минем фикеремчә, аларның исемнәрен, үзләрен аямыйча корбан итеп, безнең хәзерге чагыштырмача азатлык һәм иминлекне тәэмин иткән затларга багышларга кирәк. Шакирҗан Мөхәммәтҗанов (Александр Матросов), Газинур Гафиятуллин, рейхстаг түбәсенә беренчеләрдән булып Җиңү байрагы кадаган Гази Заһитовка, Брест крепосте герое Гавриловка (ул шулай ук татар баласы). Карагыз әле, сан ягыннан аз гына саналса да, ничә зат, гомерләре белән хисаплашмыйча, нинди батырлыклар күрсәткәннәр бит. Гафу итегез, олы дәдәй арасында андый кешеләр миңа мәгълүм түгел. Тагын нинди халык андый герой затлар белән горурлана ала?!   Рейхстаг түбәсенә байрак кадаучылар рус белән грузин булырга тиеш икәнен чамалый идек аны элегрәк тә.  
	Айрат ШИҺАПОВ, КДЭУ профессоры	
Шәһри Казан

	№   |  	


